
transisyon ng kapangyarihan 


Komiteng Tagapagpaganap ng Komite Sentral 


Partido Komunista ng Pilipinas 


ng pag-aalsang bayang Edsa 2 mula Enero 

16 hanggang 20-gaya ng pag-aalsang Edsa 

-ay nakapagpatalsik sa kinamumuhiang 

naghaharing rehimeng reaksyunaryo at papet. Pero 

nananatili ang makauring diktadura ng malaking 

burgesyang kumprador at uring panginoong 
maylupa. 

Pagkatapos maitaboy ang baluktot na rehimeng 
Estrada, pumalit ang gubyernong Macapagal-Arroyo na 
nangangako ng paglaban sa kahirapan, pagpapataas ng 
mga pamantayang moral, pagpapabuti sa kalidad ng 
pulitika at pamumuno sa pamamagitan ng halimbawa. 
Pero anuman ang pagkakaiba ni Estrada at Macapagal- 
Arroyo, pareho silang kinatawan ng mga reaksyunaryong 
naghaharing uri. Nagpapatuloy at namamayani ang mga 
saligang patakarang malaking kumprador at malaking 
panginoong maylupa. 

Ang pangkating Macapagal-Arroyo ay nagbubuo 
pa ng bagong gubyerno, pumupwesto at nagpapatatag 
ng hawak sa renda ng reaksyunaryong kapangyarihan 
at naglalatag ng mga patakaran at programa. Sa loob 
mismo ng bagong gubyerno, may iba't ibang paksyong 
reaksyunaryo, may matigas at malambot na tagasuporta 

ni Macapagal-Arroyo at mayroong blokeng militar na 
halos nagsasarili. Ang paksyong Estrada at mga kaalyado 
nito ay naririyan pa, masalapi, may pwersa sa loob at 
labas ng burukrasyang sibil at militar, at malamang na 
agad magmamaniobra laban sa bagong naghaharing 
rehimen. 

Obligado ang rehimeng Macapagal-Arroyo na 
magpakita-kahit pansamantala at pabalat-bunga-ng 
pagpapahalaga sa mga progresibo at demokratikong 
pwersang bumuo ng pangunahing pwersa ng pag-aalsang 
bayan. Pwersado rin itong isaalang-alang ang masa ng 
sambayanang labis na balisa bunga ng napakatinding 
sosyo-ekonomikong krisis at, kaalinsabay, militante at 
palaban bunga ng paglahok sa pag-aalsa. Pagkaupong- 
pagkaaupo pa lamang ni Macapagal-Arroyo, matunog 
na usaping publiko ang hindi pag-ulit sa mga kabiguan 
ng Edsa 1. 

Gayunman, pangunahing nakasalig si Macapagal- 
Arroyo sa blokeng militar, malalaking burukratang 
kumokontrol sa noo'y united opposition at ngayo'y 
dominanteng kampo sa pulitika, at bloke ng malaking 
negosyong nakabase sa Makati. 

Ang mga reaksyunaryong upisyal militar na 

...kahit binubuo at pumupwesto pa ang bagong gubyerno, nagpapatuloy ang 


Macapagal-Arroyo. 


pag-igting ng mga saligang kontradiksyon ng lipunang 
malakolonyal at malapyudal. Hindi tumitigil ang matinding 
labanan sa iba't ibang larangan ng mga pwersang 
rebolusyonaryo, progresibo at demokratiko at ng iba't ibang 
pwersang reaksyunaryo---kabilang man o hindi sa pangkating 


nakapaligid kay Ramos at de Villa-dahil sa kanilang papel 
sa pagkakait sa dakong huli ng armadong suporta sa 
pangkating Estrada bukod pa sa kanilang 
makapangyarihang pwesto sa Lakas-NUCD-ay 
namumukod sa kanilang tampok na pusisyon at timbang 
saloob ng bagong gubyerno. Nang sabihin ni Ramos na 
mas mainam ang Edsa 2 kaysa Edsa 1, tinutukoy niya 
ang pagtalikod ng AFP-PNP kay presidente Estrada 
nang walang lantad na pagkakahati at labanan. 

Sa pagpanig ng mataas na kumand ng AFP sa 
bagong gubyerno, agad hiningi ni Hen. Reyes na hayaan 
si Estradang “umalis nang may dignidad”. Agad din 
siyang nanakot sa peligro ng higit pang kaguluhan at 
pagsamantala daw ng mga komunista sa sitwasyon. Bago 
pa makaupo ang bagong gubyerno at makapagtakda ng 
patakaran, agad nang pinaigting ng AFP-PNP ang mga 
opensibang militar laban sa BHB at BIAF. Pagkatapos 
na pagkatapos kumpirmahin ni Macapagal-Arroyo ang 
pagpapatuloy ni Hen. Reyes na chief of staff ng AFP, 
inianunsyo ang pagtatalaga kay Col. Victor Corpuz bilang 
bagong pinuno ng ISAFP. Hindi mapasusubalian ang 
intensyon na lalong patindihin ang digma laban sa mga 
rebolusyonaryong pwersa. 

Gaya noong pagkatapos ng Edsa 1, ang pinaigting 
na mga opensibang militar, ang anti-komunistang 
pananakot at intriga, ang pagbibigay-diin sa kaayusan 
higit sa anupaman, at maging ang mga armadong banta 
mula sa mga reaksyunaryong anti-Macapagal-Arroyo 
ay tiyak na gagamitin ng blokeng militar para igiit ang 
kanilang adyendang kontra-rebolusyonaryo, harangan 
at sa dakong huli'y paalisin ang sinumang progresibong 
elementong maaaring makalusot sa bagong gubyerno, 
limitahan ang mga reporma, unahan ang bagong gubyerno 
sa pagtatakda ng mga prayoridad, at sa kabuua'y iginiit 
ang kanilang halos nagsasariling galaw. Sa panahon ng 
mabilisang transisyon, lalo pang mas mabalasik at 
panatiko ang mataas na kumand ng AFP-PNP sa 


pagtatanggol sa sistemang malakolonyal at malapyudal, 
pag-atake sa mga pwersang rebolusyonaryo at 
progresibo, at pagharang sa mga pakikibaka ng masa. 
Samantala, si Macapagal-Arroyo naman ay sadyang 
nagpapaubaya sa blokeng militar ng pangkalahatang 
inisyatiba tungkol sa “mga usapin sa seguridad”. 

Ang malalaking burukratang nasa kampong 
Macapagal-Arroyo ay binubuo ng mga pinuno ng dating 
rehimeng Aquino at rehimeng Ramos. Bukod sa isa o 
dalawa, pareho at dating mga mukha ang nasa sentro ng 
kapangyarihan. Dati ring linya ng pamamahala, mga 
patakaran at mga catchphrase ang lumalabas sa 
Malakanyang. Kahit ang pinakatampok na adyenda ng 
pag-aalsang bayan-ang pagpawi sa korupsyon at kroni- 
ismo-ay agad nalalagay sa balag ng alanganin dahil may 
sariling dungis ng korupsyon at kroni-ismo ang marami 
sa mga balik-kapangyarihan. 

Ang mga repormang ipinag-alsa ng taumbayan-bago 
pa man makabwelo-ay binubuhusan na ng malamig na 
tubig ng mga burukrata at pulitikong mas abala sarigodon 
sa pwesto, mga aregluhan at gitgitan para sa darating na 
eleksyon, at pagmamadaling bumalik sa dating gawi. Sa 
bagay na ito ay kaisa nila ang mga pwersa at elementong 
tinatakot ang taumbayan sa higit pang gulo. 

Ang malalaking burges-kumprador na taga-Makati 
ay napinsala rin ng panggagantso ng gangster na 
pangkating Estrada. Sa kaigtingan ng paglaban sa 
pangkating Estrada, ang mga pinakamasigasig sa kanila 
ay naobligang makipagtulungan sa masang maralita. Wala 
pang katulad sa nakaraan ang inabot nilang paglahok sa 
mga protestang masa sa lansangan. Pagkatapos 
mapatalsik si Estrada, nagpapakita rin sila ng higit na 
interes sa mga usapin ng reporma sa gubyerno kung 
ihahambing sa malalaking burukrata at pulitiko at 
matataas na upisyal militar. Pero ang nangingibabaw nilang 
interes ay walang dudang ang pagbabalik ng negosyo, 
paglutas sa malalaking problema sa pinansya, pagtiyak 

sa katatagan, pag-akit sa dayuhang pamumuhunan, at 
pagkuha ng basbas ng IMF-WB at mga monopolyong 
bangkong internasyunal. 

Mula nang sumambulat ang “Juetenggate”, ang 
imperyalismong US ay tahimik na kumilos para sa mabilis 
at mahinahong resolusyon ng krisis sa pulitika sa 
pamamagitan ng impeachment. Agad kumalat ang mga 
galamay ng US sa loob ng AFP at PNP para tiyaking 
mananatiling buo ang reaksyunaryong armadong lakas. 
Maagarin nagbabala ang Washington laban sa pag-agaw 
ng militar sa kapangyarihan at sa pakikipagkasundo ng 
reaksyunaryong oposisyon sa Kaliwa. Pagkatapos ng 
pag-aalsa, mabilis na kinilala ng US ang bagong gubyerno 
at tinangkang palubagin ang loob ni Estrada kabilang 
ang alok ng political asylum. 

Sa pag-upo sa kapangyarihan, sinasalubong ang 
gubyernong Macapagal-Arroyo ng napakalubhang krisis 
ng naghaharing sistema. Dala ni Macapagal-Arroyo ang 
mga bentahe, gayundin ang mga pasanin ng presidenteng 
iniluklok ng pag-aalsang bayan sa kapangyarihan. Ang 
sitwasyon ay mahigpit na humihingi ng mga 
mapagpasyang hakbang at mga matapang na inisyatiba. 


Sa kabila ng tuwang dulot ng 
matagumpay na pagpapatalsik 
kay Estrada, labis na nag- 
aalinlangan at nagmamatyag 
ang malawak na masa ng 
sambayanan. 


reaksyunaryo-kabilang man o hindi sa pangkating 
Macapagal-Arroyo. Ang masa ng sambayanan ay mas 
palaban at tiyak na mabilis na mag-iibayo pa ang 
paglaban kapag ang gubyernong Macapagal-Arroyo sa 
halip na maging tagapagtaguyod ng mga pagbabagong 
Inaasam ng mamamayan ay humalili bilang nangungunang 
tagahuthot at tagaapi sa taumbayan. 


KOMBULSYON NG NAGHAHARING SISTEMA. 

Ang pagsiklab at pagtatagumpay ng pag-aalsang 
Edsa 2-15 taon pagkatapos ng pag-aalsang Edsa 1-ay 
nagpapatunay sa hindi nalulutas at patuloy pang 
tumitinding krisis ng sistemang malakolonyal at 
malapyudal. Ang mga kombulsyong sumasaklot dito sa 
pana-panahon ay pruwebang hindi na makapaghari sa 
dating pamamaraan ang mga reaksyunaryong 
naghaharing uri. Ang mga malakihang sagupaang ito ay 
kaugnay sa kaibuturan sa tuluy-tuloy na napakalubhang 
sosyo-ekonomikong krisis at sumasahol na pagkabulok 
ng estadong malakolonyal. Pawang mga sintomas ito ng 
bumibilis na disintegrasyon ng lipas na sistemang nasa 
bingit na ng hukay. 

Ang walang pakundangang pang-aabuso ng rehimeng 
Estrada sa kapangyarihan-sa kabila ng mga unos 
ng mga protesta at iskandalong paulit-ulit na 
yumanig sa rehimeng Aquino at rehimeng Ramos 
bukod pa sa pag-aalsang bayang tugon ng 
taumbayan sa kasakiman at mga abuso ng 
pasistang diktadurang Marcos-ay bunga hindi 
lamang ng kasakiman nito. Bunga rin ito ng labis 


Pero si Macapagal-Arroyo mismo ang unang-unang 
naglilimita sa mga repormang dapat asahan at tumitiyak 
na ang mga patakaran ng gubyerno ay nakapaloob sa 
dating reaksyunaryong balangkas. Malinaw na itinuturing 
niya ang pag-aalsang Edsa bilang “eleksyon sa ibang 
paraan” lamang at hindi niya sapol ang lalim at tindi ng 
ligalig na nag-udyok sa taumbayan sa pag-aalsa. Kung 
walang makabuluhang reporma, mabilis na malalantad 
ang gubyernong Macapagal-Arroyo at babagyuhin ito 
ng mga protesta at paglaban ng mamamayan. 

Sa anu't anuman, kahit binubuo at pumupwesto pa 
ang bagong gubyerno, nagpapatuloy ang pag-igting ng 
mga saligang kontradiksyon ng lipunang malakolonyal 
at malapyudal. Hindi tumitigil ang matinding labanan sa 
iba't ibang larangan ng mga pwersang rebolusyonaryo, 
progresibo at demokratiko at ng iba't ibang pwersang 


na pagkitid ng mga pakinabang na pwedeng 
mapaghati-hatian ng mga naghaharing uri at ng 
pangkalahatang pagkabulok ng estadong malakolonyal, 
gaya ng ipinakikita ng mas sumasahol pang kriminalidad 
hanggang sa pinakamataas na antas ng burukrasyang sibil 
at militar. 

Sa rehimeng US-Estrada, nakabalik sa sentro ng 
kapangyarihan ang mga pinakaagresibong labi ng 
pasistang pangkating Marcos sa pamamagitan ng 
protestang boto laban sa kabulukan at kabiguan ng 
rehimeng Aquino at Ramos at pagsuporta ng mga 
financier na masama ang reputasyon, kabilang at 
kapansin-pansin ang ilang Filipino-Chinese o “Chinoy” 
na kabarkada ni Erap. Sa dalawa't kalahating taong 
paghahari nito, lalong namayagpag ang kabulukan, 
katiwalian at luho at umiral ang palakad na militarista, 
butangero at sumpungin-kasabay ng paghambalos ng 

krisis sa pinansya ng Asia. Tulisan ang nakaupo sa 
Malakanyang at ibayong sumahol ang mga problemang 
pambansa at panlipunan. Sa tindi ng ligalig ng bayan, 
maging ang mga pangunahing haligi ng reaksyon at 
konserbatismo gaya ng malaking negosyo, 
reaksyunaryong oposisyon at liderato ng simbahang 
Katoliko ay naitulak sa mga protesta sa lansangan at, sa 
dakong huli, sa ekstra-parlamentaryong pakikibaka at 
pananawagan sa AFP-PNP na tumalikod sa halal na 
presidente. 

Hindi masuheto at hindi malutas sa pamamagitan ng 
mga institusyon at prosesong parlamentaryo't ligal ang 
mga alitan ng mga reaksyunaryo. Kaya tumungo sa 
lansangan ang mga reaksyunaryong anti-Estrada at 
nakipag-alyansa sila sa mga pwersang progresibo at 
demokratiko para biglaan at pwersahang patalsikin ang 
pangkating Estrada. Sa gayon, lalong lumala ang mga 
bitak sa hanay ng mga reaksyunaryong lokal. 


lalo ang kabuhayan at pamantayan ng pamumuhay ng 
malaking mayorya ng mamamayan. Halos bali na ang 
likod ng masa sa labis na hirap na dulot ng walang humpay 
na sosyo-ekonomikong krisis. 

Ang mga naghaharing uring malaking kumprador at 
malaking panginoong maylupa-kabilang ang pangkating 
Macapagal-Arroyo-dahil sa kanilang pikit-matang 
pagsunod sa mga dikta ng imperyalismong US ay walang 
lakas ng loob ni kakayahang lumihis o sumalungat sa 
neoliberal na dogma ng internasyunal na monopolyong 
kapital. Pangunahing umaasa sila sa puhunan at 
oportunidad na manggagaling sa ibayong-dagat para 
maiahon ang bansa sa hukay. Pero nakabalaho sa 
lumalalim na pandaigdigang krisis ang internasyunal na 
sistemang kapitalista. Kahit ang imperyalismong US ay 
pinahihirapan ng sariling krisis at resesyon. 

Sa kabila ng tuwang dulot ng matagumpay na 
pagpapatalsik kay Estrada, labis na nag-aalinlangan at 


Wastong pinili ng mga rebolusyonaryong pwersa na sunggaban 
ang namuong tampok na laban para gapiin ang punong tagahuthot 
at tagaapi, sa pamamagitan ng lahat ng pwersa at paraang uubra 
batay sa aktwal na kakayahan ng mga rebolusyonaryong pwersa at 
aktwal na antas ng kamulatan ng malawak na masa. 


Naghahanda ang mga reaksyunaryong anti-Macapagal- 
Arroyo ng kanilang ganting-pagsalakay habang 
nagpapalakas sa poder ang huli. Lalong lumaki ang 
timbang ng reaksyunaryong armadong lakas sa kanilang 
mga paksyunal na alitan. Kanya-kanya silang alaga ng 
mga kabig sa AFP-PNP habang lalong umigting ang 
agawan sa kurakot at kapangyarihan. Malamang ang 
mga biglang pihit at mga panibagong salpukan. 

Maigting at higit pang umiigting ang krisis ng 
naghaharing sistema. Sinasalanta ng imperyalistang 
globalisasyon ang lupaypay na malapyudal na 
ekonomyang import-eksport. Sa nakaraang 15 taon 
pagkatapos ng Edsa 1, ang Pilipinas ay ipinailalim sa 
papalaking dosis ng pribatisasyon, deregulasyon, 
denasyunalisasyon at liberalisasyon. Alinsunod ito sa mga 
patakarang neoliberal na pataw ng imperyalismong US 
sa pamamagitan ng International Monetary Fund at 
World Bank. Pero lalong lumayo sa halip na lumapit ang 
ipinapangakong kaunlaran at kasaganaan. 

Bangkrap at lubog sa utang ang gubyerno at 
ekonomyang pambansa. Malawakan at malala ang 
pagkasira ng mga pwersa sa produksyon. Bumagsak 


nagmamatyag ang malawak na masa ng sambayanan. 
Para kay Macapagal-Arroyo at sa pulutong ng malalaking 
burukrata at pulitikong balik-kapangyarihan, wala silang 
nababanaagang determinasyon ni kapangahasang 
sumubok o makipaglaban para sa mga patakarang 
naiiba o salungat sa luma at gasgas nang mga pormulang 
neokolonyal. Duda ang marami kahit sa kakayahan 
nilang linisin ang lansa ng korupsyong iniwan ng gangster 
na pangkating Estrada at iwaksi ang minana nilang 
militaristang patakarang todong gyera. 

Nag-alsa ang taumbayan dahil sa nag-uumapaw na 
galit at sa hangad na makahulagpos sa hukay ng 
kabulukan, kawalan ng pag-unlad at kawalan ng pag- 
asa. Kung magkakasya si Macapagal-Arroyo sa mga 
pakitang-taong lunas at tapal, maaaring magalak ang 
imperyalismong US at ang malalaking kumprador- 
asenderong nasa kapangyarihan. Pero lalo lamang niyang 
pasasahulin ang krisis, gagalitin ang mamamayan, at 
gagatungan ang nagngangalit na mga alitan at labanan. 
ANG PAG-AALSANG EDSA AT ANG 
DEMOKRATIKONG REBOLUSYONG BAYAN. 

Ang pag-aalsang Edsa 2, gaya ng Edsa 1, ay hindi 

rebolusyong sosyal. Hindi nito nalutas ni nilayong lutasin 
ang mga saligang suliranin ng imperyalismong US, 
pyudalismo at burukratang kapitalismo. Pero ito ay 
kinakailangang tugon ng mamamayan sa labis na 
kabulukan ng reaksyunaryo at papet na rehimeng 
Estrada-sa sitwasyong hindi pa kayang gawin iyon sa 
puspusang rebolusyonaryong pamamaraan batay sa 
aktwal na antas ng kamalayan at praktika ng malawak 
na masa at aktwal na lakas ng mga rebolusyonaryong 
pwersa. 

Isang malapad at sa kalakha'y impormal na alyansa 
ng mga pwersang mula kaliwa hanggang kanan ang 
nagbunsod sa malawakang kilusang protestang ligal na 
nakapokus sa kalunsuran, nanawagan sa pagpapatalsik 
o pagbibitiw ni Estrada, nakapagpakilos ng daan- 
daanglibo at milyun-milyon sa mga lansangan sa buong 
kapuluan, at sa dakong huli’ y nakakuha ng pagpanig ng 
kumand ng AFP at PNP. Sa gayon, naipilit ng taumbayan 
ang kagyat na transisyon sa kapangyarihan sa 


Ang tagumpay ng Edsa 2 ay walang pasubaling 
pagpapatunay na kaya ng mga rebolusyonaryong 
pwersa--kahit malayo pa ang pambansang 
tagumpay--na gapiin nang paisa-isa ang 
sinumang pangunahing papet ng imperyalismo at 
punong reaksyunaryong nakaupo sa Malakanyang. 


mapayapang pamamaraan. 

Ang kilusang pambansa-demokratiko ang 
pinakamalaki at pinakamalakas na organisadong 
pwersang masa ng kilusan sa pagpapatalsik kay Estrada. 
Sila ang matibay na bag-as ng kilusang protesta at pag- 
aalsang bayan na nagsustini ng pakikibaka sa lansangan, 
nagsilbing pangunahing tinig at tagamobilisa ng mga 
manggagawa, magsasaka, kabataang estudyante at 
maralitang lunsod, at matatag na nagtaguyod sa inisyatiba 
at paglaban ng masa hanggang sa higanteng martsa sa 
Mendiola na nakapagtaboy kay Estrada sa Malakanyang. 
Bago pa man sumambulat ang “Juetenggate”, pinaigting 
na ng kilusang pambansa-demokratiko ang mga protesta 
laban sa rehimeng US-Estrada at ang ahitasyon sa 
pagpapatalsik kay Estrada. Tuluy-tuloy at sadyang 
iniugnay nila ang pakikibakang ito sa mga nagbabagang 
usapin at pakikibakang pambansa at panlipunan at sa 
pangangailangan ng komprehensibo at rebolusyonaryong 
pagbabago. 


Sa tangkang linlangin ang taumbayan, ang mga 
sagadsaring anti-komunista at reaksyunaryo ay 
nagsisikap burahin o tabunan ang kritikal na papel ng 
mga pwersang pambansa-demokratiko sa Edsa 2. O di 
kaya, pinalilitaw nila na ang pagpapatalsik kay Estrada 
sa mapayapang paraan ay pagtatakwil-maging ng mga 
rebolusyonaryong pwersa-sa demokratikong 
rebolusyong bayan at matagalang digmang bayan. 

Anuman ang mga limitasyon nito, ang kilusan sa 
pagpapatalsik kay Estrada ay isang dakilang tagumpay 
ng pakikibakang bayan at nagpasulong sa 
rebolusyonaryong proseso. Nakapagpalakas at 
napanday ang mga progresibo at rebolusyonaryong 
pwersa. Napukaw at napakilos sa pakikibaka ang 
malawak na masa at naihanda sila sa patuloy pang 
paglaban. Lumala ang disintegrasyon ng reaksyunaryong 
kapangyarihan bunga narin ng kasakiman, kabulukan at 
kataksilan ng mga reaksyunaryo at makatarungang 
paglaban ng sambayanan. Lalong uminam sa kabuuan 
ang mga obhetibong 
sitwasyon para sa 
higit na pagsulong ng 
rebolusyon. 

Para mabilisang 
mapatalsik si Estrada, 
obligadong mas 
tumampok ang ligal 
na kilusan at pakikibaka sa kalunsuran. Wastong pinili 
ng mga rebolusyonaryong pwersa na sunggaban ang 
namuong tampok na laban para gapiin ang punong 
tagahuthot at tagaapi, sa pamamagitan ng lahat ng pwersa 
at paraang uubra batay sa aktwal na kakayahan ng mga 
rebolusyonaryong pwersa at aktwal na antas ng 
kamulatan ng malawak na masa. Ang alternatiba ay 
maghintay at maging pasibo habang ang masa ay 
sumusugod para kumprontahin ang nagbibigay-dusa sa 
kanila. Sa katunayan, ang mapayapang pag-aalsang 
tipong Edsa ang pinakamataas na antas na naabot na ng 
sa kalakha'y ligal na kilusan at pakikibaka sa kalunsuran. 

Sa demokratikong rebolusyong bayan sa 
pamamagitan ng digmang bayan, ang armado at sa 
kalakha'y armado at iligal na kilusan at pakikibakang 
magsasaka sa kanayunan ay kapartner at katugma ng sa 
kalakha'y di-armado at ligal na kilusan at pakikibakang 
demokratiko sa kalunsuran. Mga sagadsaring 
reaksyunaryo at ang mga rebisyunistang taksil lamang 

ang pilit na pinagbabangga ang mga ito. 

Isang pangunahing rekisito sa pagsulong at 
pagtatagumpay ng rebolusyon ang pagbubuo ng 
pinakamalawak na pambansang nagkakaisang prente at 
pagpukaw at pagpapakilos sa milyun-milyong 
mamamayan. Hindi pwedeng maihiwalay at mapahina 
ang reaksyon at mapalawak at mapalakas ang rebolusyon 
kung wala nito. At ito ay hindi maaaring mabuo kung 
hindi pinalalawak at pinalalakas ang ligal na kilusang 
demokratiko sa kalunsuran. Kaya sa kabuuan ang pag- 
aalsang tipong Edsa ay bahagi ng mahabang proseso ng 
paglalantad at pagpapahina sa reaksyon at pagpapalakas 
ng rebolusyon. 

Gayunman, kinakailangang palagi at mulat na bakahin 
ang parlamentarismo, repormismo at oportunismo sa ligal 


taktikal na opensiba sa iba pang rehiyon gaya ng Gitnang 
Luzon, Ilokos-Kordilyera, Cagayan Valley at Negros. 
Ang mga ito ay mariing patunay sa pagkabigo ng “todong 
gyera” ng pangkating Estrada-Mercado-Reyes at 
malinaw na pruweba ng patuloy na lumalawak at 
lumalalim na suporta ng masa sa armadong pakikibaka. 

Ang tagumpay ng Edsa 2 ay walang pasubaling 
pagpapatunay na kaya ng mga rebolusyonaryong 
pwersa-kahit malayo pa ang pambansang tagumpay-na 
gapiin nang paisa-isa ang sinumang pangunahing papet 
ng imperyalismo at punong reaksyunaryong nakaupo sa 
Malakanyang. Sa pamamagitan ng paulit-ulit na gayong 
pakikibaka, kaalinsabay ang tuluy-tuloy at lahatang-panig 
na pag-iipon ng lakas ng rebolusyon, laluna ang 
pagpukaw at pagpapakilos ng milyun-milyong 


Habang ipinupwesto ng rehimeng Macapagal-Arroyo ang sarili at 
kinukuha ang renda ng reaksyunaryong kapangyarihan, itaguyod 
ang mga hinaing ng sambayanan, makipaglaban para sa mga 
reporma, at ilantad ang tunay na reaksyunaryong katangian at 
patakaran ng bagong pulutong ng mga naghaharing reaksyunaryo. 


na kilusang lunsod. Kailangan ding masigasig at 
sistematikong palakasin ang tuwiran at di tuwirang suporta 
ng kilusang lunsod sa armadong kilusang antipyudal sa 
kanayunan dahil ang pagsulong ng huli ang magpapasya 
sa kabuuang tagumpay. 

Ang armadong rebolusyonaryong kilusan sa 
kanayunan ay gumanap ng mahalagang tungkulin sa 
paglaban at pagpapahina sa kinamumuhiang rehimeng 
Estrada. Ang aroganteng pagsagasa ni Estrada sa 
usapang pangkapayapaan at ang inihasik na todong gyera 
laban sa NDF -NPA at MILF-BIAF ay nagpabilis sa 
paglalantad at paghihiwalay sa kinamumuhiang rehimen. 
Sa papatinding bigwas ng mga taktikal na opensiba ng 
BHB at BI AF lalong naging madalian para sa mga 
reaksyunaryong anti-Estrada na maalis na si Estrada. 

Sa pagtindi ng krisis at paglaganap ng kilusang 
protesta, nakabawi ang BHB mula sa malalaking pag- 
atras at pinsala sa nakaraan, mabilis na muling lumawak 
at lumakas ang mga larangang gerilya, at sumigla ang 
mga taktikal na opensiba sa buong kapuluan. Nang 
sumabog ang “Juetenggate”, lalong umigting ang mga 
taktikal na opensiba sa Timog Katagalugan, Bikol, 
Hilagang Mindanao, Timog Mindanao, Dulong Timog 
Mindanao at Silangang Kabisayaan. Sumigla rin ang mga 


mamamayan-hakbang-hakbang na mababago ang 
estratehikong balanse ng mga pwersa ng rebolusyon at 
kontrarebolusyon hanggang maging handa na ang mga 
kundisyong obhetibo at suhetibo para sa pangkalahatang 
opensiba ng rebolusyon. 


ANG ATING MGA KAGYAT NA TUNGKULIN 

Ang mga tagumpay ng kilusang protesta at pag- 
aalsang bayan ay dapat ubos-kayang itransporma sa 
solido at matagalang lakas ng rebolusyon habang 
pinananatiling mataas ang militansya ng masa at 
inihahanda sila sa mas malalaki pang laban. 

Mahigpit na sapulin ang labis na igting ng krisis ng 
naghaharing sistema, ang init ng masa sa pakikibaka, at 
ang napakalawak na ugnay sa masa bunga ng ating 
pangunguna sa kilusang protesta at pag-aalsang bayan. 
Buong tatag na isulong ang mga pakikibaka ng masa 
batay sa kanilang mga kapakanang pambansa at 
demokratiko, pamunuan sila sa wastong 
rebolusyonaryong direksyon at ibayong palawakin at 
palakasin ang mga progresibong pwersa sa lahat ng 
larangan at aspeto. Samantalang lulong ang mga 
reaksyunaryo sa rigodon sa pusisyon, ang mga 
rebolusyonaryong pwersa ay dapat mas masigasig at mas 

pursigido pang dumikit, lumubog at mamuno sa malawak 
na masa. 

Habang ipinupwesto ng rehimeng Macapagal- 
Arroyo ang sarili at kinukuha ang renda ng 
reaksyunaryong kapangyarihan, itaguyod ang mga hinaing 
ng sambayanan, makipaglaban para sa mga reporma, at 
ilantad ang tunay na reaksyunaryong katangian at 
patakaran ng bagong pulutong ng mga naghaharing 
reaksyunaryo. Engganyuhin ang bagong gubyerno na 
magbigay ng mga makabuluhang konsesyon sa 
kapakanan ng taumbayan habang tinutuligsa at 
nilalabanan ang mga hakbang at patakaran nito na 
antinasyunal, antimasa at antidemokratiko. Kaalinsabay, 
sunggaban ang lahat ng pagkakataon at oportunidad para 
mapalakas ang mga rebolusyonaryong pwersa. 

Hangga't nagpupunyagi sa wastong 
rebolusyonaryong landas, nagpapalakas sa mga 
progresibong pwersa, malalim na umuugat sa malawak 
na masa, at itinataguyod ang kapakanan at pakikibaka 
ng masa ng sambayanan-mapanghahawakan ang Partido 
at rebolusyonaryong kilusan ang inisyatiba at patuloy 
tayong susulong. 

Sumusunod ang mga kagyat na pangunahing 
tungkulin natin: 


Anihin ang mga pakinabang sa pakikibaka sa 

rehimeng US-Estrada. 

Pangalagaan, mas palawakin at mas palalimin pa ang 
kuneksyon sa milyun-milyong aktibong lumahok at 
sumuporta sa pagpapatalsik kay Estrada. Palaparin ang 
baseng masa ng rebolusyon sa kanayunan at kalunsuran. 

Mapangahas na palawakin at palakasin ang mga 
rebolusyonaryong organisasyong masa. Napapanahong 
paabutin sa puo-puonglibo at daan-daanglibo ang 
kasapian ng mga pangunahing organisasyong masa. 

Konsolidahin ang mga alyansang resign para 
ipagpatuloy ang militanteng pakikibaka para sa 
katarungan at tunay na pagbabago. Paunlarin ang mga 
ito alinsunod sa linya ng demokratikong rebolusyong 
bayan. 

Magpalitaw at magsanay ng libu-libong aktibistang 
masa at pakilusin sila sa pagpapalawak pa ng 
organisasyon, propaganda at ahitasyon. Rekrutin sa 
Partido ang pinakasulong at pinakadesidido sa kanila. 

Bigyan ng partikular na pansin ang pag-oorganisa 
samga manggagawa, kabataang estudyante, maralitang 
lunsod, magsasaka at mga propesyunal na namumukod 


ang pagiging aktibo sa pakikibaka sa napatalsik na 
kinamumuhiang rehimen. 

Tiyakin ang pagbubuo ng solidong lakas sa mga 
batayang antas kasabay ng pag-oorganisa sa iba't ibang 
antas. 


Isulong ang kilusan para usigin at parusahan si 

Estrada at mga kroni niya. 

Hawakan ang isyung ito dahil pinakatampok na 
layunin ito ng masang nag-alsa. Dito sinusukat ng 
karaniwang mamamayan ang sinseridad at pagkalehitimo 
ng gubyernong Macapagal-Arroyo na iniluklok ng 
pakikibakang bayan sa kapangyarihan. 

Kahit napatalsik na si Estrada, mahigpit na tumututol 
ang malawak na masa sa anumang pakikipag-areglo at 
pagpapalusot kay Estrada at mga kroni. Kaya ang 
pakikibaka para usigin at parusahan si Estrada ay 
malakas na basehan sa pagsustini sa militansya ng 
malawak na masa, mantinihin ang mahigpit na 
pagbabantay sa bagong gubyerno at ilaban ang 
pagpapalawak ng saklaw ng mga reporma at 
pagbabago. 

Ang pakikibakang ito ay pwedeng higit pang 
palawakin para isulong din ang matagal nang 
nakabalahong pag-usig sa mga krimen ng pasistang 
diktadurang Marcos at iba pang hindi nalulutas na 
malalaking kaso ng korupsyon at kroniismo. 


Matatag na itaguyod ang mga isyu at pakikibaka ng 

batayang masa. Itaguyod ang linya ng demokratikong 
rebolusyong bayan. 

Habang dinadala ang usapin ng pag-usig sa walang 
pakundangang kriminalidad at korupsyon sa gubyerno, 
tinatangka din ng mga reaksyunaryong balik- 
kapangyarihan na gamitin ito para pagtakpan ang iba 
pang kumukulong pangunahing problemang pambansa 
at panlipunan. 

Sa katunayan, ang napakalubhang kriminalidad at 
korupsyon sa gubyerno-tulad ng pinatunayan ng 
impeachment at “Juetenggate”-ay lalong nagpapatingkad 
sa halip na tumatabon sa iba pang masidhing hinaing ng 
masang manggagawa, magsasaka at iba pang maralita. 
Lalong binibigyang-diin nito ang mahigpit na 
pangangailangan ng tunay at komprehensibong 
pagbabago. 

Obligasyon ng mga progresibong pwersa sa 
malawak na masa at sa kanilang sarili na malinaw na 

ilatag at matatag na itaguyod ang linya ng demokratikong 
rebolusyong bayan. Dito nakasalalay ang pagsusulong 
sa nagsasariling lakas at pakikibaka ng sambayanan. 

Sa hayag na kilusang demokratiko, ang 20-puntong 
kagyat na demand ng mga ligal na pwersang pambansang 
demokratiko ay mahusay na pagbalangkas sa mga 
pangunahing isyung pambansa at panlipunan na umaayon 
sa interes at kagustuhan ng malawak na masa. 


Palakasin at patuloy na palawakin ang ugnayan at 

pakikipagtulungan sa ibang pwersa, grupo at 
elementong progresibo at mapagkaibigan sa loob at labas 
ng reaksyunaryong gubyerno. 

Sa kabila ng malaking pagbabago sa hanayan ng 
mga pwersa sa pulitika, sikaping mantinihin at pangalagaan 
sa abot ng makakaya ang mga ugnay na nabuo sa 
kilusang protesta at pag-aalsa. 

Dapat palakasin ang relasyon sa mga maaasahan at 
pinakamalapit na mga alyado sa pamamagitan ng 
pagpapalakas sa mga alyansa at pag-iimbita sa kanila 
kung maaari sa mga progresibong organisasyong masa. 

Maksimisahin ang iba't ibang tipo ng relasyong 
pormal at impormal, ang tuluy-tuloy na 
pakikipagtalastasan at konsultahan, ang hayag at lihim 
na pakikipagtulungan at koordinasyon sa pinakamalawak 
na posibleng hanay. 

Bigyan ng partikular na pansin ang pag-abot at 
pakikipag-ugnayan sa mga progresibo, demokratiko at 
mapagkaibigang elemento sa burukrasyang sibil, AFP- 
PNP, mass media, negosyo, mga relihiyoso, akademya, 
mga propesyon at iba pang sektor. 

Sunggaban ang lahat ng pagkakataon at oportunidad 
para makapagpwesto ng mga progresibo sa iba't ibang 
bahagi at antas ng reaksyunaryong gubyerno. Gamitin 
din kaugnay nito ang kampanya sa darating na eleksyon. 

Matamang subaybayan at matyagan ang mabilis na 
nagbabagong hanayan ng mga reaksyunaryong paksyon. 
Habang patuloy na ihinihiwalay ang mga sagadsaring 
reaksyunaryo at antikomunista sa pinatalsik na kampong 
pro-Estrada, magmatyag sa pagmamaniobra at mga 
pataksil na pananalakay ng mga sagadsaring 
reaksyunaryo at antikomunista na kabilang sa mga balik- 
kapangyarihan. 


Ibayo pang palawakin at palakasin ang progresibong 
proganda at ahitasyon. 


Gamitin ang iba't ibang paraan para ipalaganap sa 
malawak na masa ang mga leksyon ng kilusang protesta 
at pag-aalsa laban sa rehimeng Estrada mula sa punto 
de bista ng sambayanan at rebolusyon. Di hamak na 
nakalalamang kaugnay nito ang mga reaksyunaryong uri 
at kailangan ang ekstrang pagsisikap natin dito. Gamitin 
at paunlarin ang mga popular na pamamaraan gaya ng 
mga presentasyon sa video, mga pagtatanghal na kultural, 
at iba pa. 

Pag-ukulan ng higit na pansin, tao at rekurso ang 
pagpapalawak at pagpapalakas ng rebolusyonaryong 
propaganda at edukasyong pampulitika. Ipagpatuloy ang 
malawakang propaganda at ahitasyon sa publiko na 
ginawa noong kasagsagan ng kilusang protesta at pag- 
aalsa. Mobilisahin dito ang mga aktibistang masa. 
Kaalinsabay, seryosong paunlarin ang paggamit ng mga 
modernong pamamaraan ng komunikasyon gaya ng 
radyo, telebisyon, internet at iba pa. Sistematisahin ang 
liaison work sa establisadong mass media para 
makakuha ng dagdag na ispasyo para sa mga 
progresibong pwersa. 


Mapangahas na palawakin at palakasin ang mga 

larangang gerilya, lalong pasiglahin ang antipyudal 
na kilusang magsasaka at isulong ang pakikidigmang 
gerilya. 

Nagbukas ng bagong mga oportunidad para sa 
ibayong pagpapalawak ng mga larangang gerilya ang 
matagumpay na pag-aalsang masa. Dapat samantalahin 
ang mga oportunidad na ito at magpakahusay sa 
pagkokombina ng ligal, malaligal at iligal na paraan para 
mapangahas na palawakin at isulong ang mga 
pakikibakang magsasaka at iba't ibang kilusang masa 
sa kanayunan. 

Sa pamamagitan ng wasto at pleksibleng dispusisyon 
ng mga yunit at tauhan ng BHB, nailaladlad sila para sa 
gawaing masa at pagpapalawak, natitipon upang 
magsagawa ng mga taktikal na opensiba at lumilipat ng 
pusisyon para umiwas sa pag-atake ng kaaway. Sa 
pagpapaigting ng mga taktikal na opensiba laluna noong 
huling kwarto ng nakaraang taon, ang BHB ay 
nakasamsam ng dagdag na armas, nakabuo ng mga 
bagong yunit gerilya, nakapagpatama ng maririing bigwas 
sa kaaway, nakapagpataas sa moral at militansya ng 
masa at mga rebolusyonaryong pwersa, at nakapag-ipon 
ng dagdag na karanasan at kasanayan sa malaki at maliit 
na mga taktikal na opensiba. 

Kailangang patuloy na ilunsad ang mga taktikal na 
opensiba para parusahan ang mga may utang na dugo at 
malalaking krimen laban sa masa at rebolusyonaryong 
kilusan, alisin ang mga armadong hadlang sa 
pagpapalawak at pagpapalakas ng kilusang masa at mga 
larangang gerilya, at patuloy na palakasin ang BHB. Sa 
bagong sitwasyon, bigyan ng higit pang pansin ang 
pagpapaliwanag sa publiko ng target at mga layunin ng 
bawat taktikal na opensiba. Sistematisahin at sinupin ang 
pagsisiyasat, pag-uusig at pagsisiwalat sa publiko ng mga 
krimen ng mga pinaparusahan laluna ang malalaki at 
kilalang mga target. 

Papalubha ang pagsasamantalang pyudal at 
malapyudal sa masang magsasaka sa kanayunan. Patuloy 
na bigo ang reaksyunaryong gubyerno na magpatupad 
ng tunay na reporma sa lupa at, sa halip, isinusulong nito 
ang mga programa at patakarang kontra-magsasaka at 
pabor sa mga panginoong maylupa, malalaking 
burgesyang komprador at dayuhang monopolyong 
agribusiness. 

Ang baseng masa ng rebolusyon sa malawak na 


kanayunan ay makokonsolida at mapapalalim lamang 
sa pamamagitan ng masigabong pagsusulong ng 
pakikibakang antipyudal, kaalinsabay ang pagsusulong 
ng iba't ibang tipo ng kampanya at pakikibakang masa 
sa kanayunan. 

Masigasig na ilatag at palakasin ang mga rekisito sa 
pulitika, organisasyon, militar, kultura at ekonomya para 
matatag na isulong ang armadong pakikibaka sa mas 
mataas na antas. 

Isang pangunahing hinihingi ng kilusang protesta 
at pag-aalsang bayan ang pagsasantabi ng 
patakarang “todong gyera” ng pangkating Estrada- 
Mercado-Reyes at pagpapatuloy ng usapang 
pangkapayapaan. Sumasang-ayon at handa ang 
rebolusyonaryong kilusan na ipagpatuloy ang 
usapang pangkapayapaan sa GRP. Ang linya at 
patakaran ng Partido sa usapang pangkapayapaan 
ay matagal nang naipirmi at napatunayang wasto sa 
karanasan. Kailangang repasuhin at muling 
ipalaganap sa hukbong bayan at kilusang masa ang 
mga paglilinaw dito ng Partido. 

